**Lungekreft: Begrunnet mistanke - kriterier for henvisning til pakkeforløp**

Hvis røntgen thorax eller CT thorax gir mistanke om lungekreft, skal pasienten henvises Pakkeforløp for lungekreft. Dette gjelder også når bilder er tatt på annen indikasjon enn symptomer fra lunge/luftveier. Ved fortsatt klinisk mistanke om lungekreft som endret eller uforklarlig dyspnoe og hemoptyse av mer enn en ukes varighet til tross for normale eller uspesifikke funn ved røntgen thorax må pasienten enten henvises lungelege for snarlig utredning eller det må tas CT thorax-øvre abdomen.

Også funn av kreftceller forenlig med lungekreft i vevsprøve tatt i utredning av annen mistenkt sykdom skal lede til henvisning til Pakkeforløp for lungekreft.

Pasienter bør uten å vente på svar på røntgen thorax henvises Pakkeforløp for lungekreft ved:

* Persisterende hemoptyse hos røykere/eks-røykere over 40 år
* Tegn på obstruksjon av vena cava superior. Øyeblikkelig hjelp-henvisning bør vurderes

For mer informasjon – se her:

[Lungekreft - Helsedirektoratet](https://www.helsedirektoratet.no/nasjonale-forlop/lungekreft)